Mesar
<s>Mesar ili kasapin (od turski: kasap - arapski qaṣṣāb je zanimanje koje se bavi pripremom mesa za ljudsku ishranu.</s>

<s>Opis</s>

<s>Mesari usmrćuju (kolju) stoku i perad i obrađuju meso zaklanih životinja.</s><s>Djelokrug njihova rada uključuje: preuzimanje životinja za omamljivanje i klanje (ili usmrćivanje električnom strujom); šurenje, skidanje čekinja i opaljivanje (kod svinja); guljenje kože (kod goveda); otvaranje trupa i vađenje crijeva; mozga i endokrinih žlijezda; obradu crijeva; buta i plećki; topljenje salo (kod svinja) i trančiranje mesa s leđa, vrata, slabina i glave svinja i goveda.</s>

<s>Pored pripreme svježeg mesa za direktnu prodaju, mesari se bave i konzerviranjem mesa, pa izrađuju trajne i polutrajne kobasice, salame i druge suhomesnate proizvode.</s>

<s>Mesari mogu raditi kao samostalne zanatlije, kao industrijski radnici ili zaposlenici u trgovini.</s>

<s>Historija</s>

<s>Na rimskom reljefu iz 2. vijeka prikazana tipična mesnica onoga vremena, mesar s nožem i stolom na kojem reže meso, i nizom kuka po zidu na kojima vise komadi mesa.</s>

<s>Tokom 12. vijeka rađaju se prvi mesarski cehovi po Evropi.</s>

<s>Ceh mesara iz češkog grada Český Krumlov je u 16. vijeku usvojio nekoliko pravila, a najvažnije je bilo da se klanje može obavljati samo u klaonici, a ne po privatnim kućama ili po tržnicama.</s>

<s>Istovremeno je ceh jeruzalemskih mesara osnovao ured - hisbah, koji se striktno držao Kur'ana, na čelu sa muhtasibom, službenikom koji je nadgledao rad mesara i naplaćivao porez.</s>

<s>Vremenom su higijenski i drugi sanitarni propisi postajali sve stroži, a kontrole puno češće, ali i pored tog još uvijek ima sporadičnih slučajeva trovanja pokvarenim mesom.</s>

<s>Izvori</s>

<s>Vanjske veze</s>

<s>Mesari 
 Kasapin na portalu Veliki rečnik</s>

<s>Zanimanja
Zanati‎</s>

